Herdlevær

Herdlevær er ei øy i Øygarden vest for Ona og Skogsøy. norgeskart.no Herdlevær tilhørte i mellomalderen kongsgården på Herdla og fungerte som et fiskevær. 

Herdlevær har i tidlige tider vært et utvær og sesongbosted for fiskere (kalt toskere) og en finner spor tilbake til tidlig vikingtid. Det finnes også beviser på at Håkon Håkonsson har vært på Herdlevær før han skulle på tokt i Skottland i 1263. Herdlevær er også kjent for å være stedet der Egil Skallagrimson satte nidstang mot Eirik Blodøks. Hestehodet skal ha blitt satt på en haug som fremdeles heter Hesthøyen. Hestehodet skal ha vært rettet mot kongsgården på Herdla.

Før dette har det og sannsynligvis vært bosetting på disse øyene. Det er funnet pilspisser og verktøy som trolig stammer fra steinalderen.

 Kulturminner 
Herdlevær har et verneverdig sjøhusmiljø med naust og sjøboder ved Gofarstø og Grunnesundet.     Området er vernet gjennom kommunens kulturminneplan. Kulturminneplan, Øygarden kommune (2019-2023).

 Referanser 

Kategori:Hordalands historie
Kategori:Bosetninger i Øygarden
Kategori:Fiskevær i Vestland